দিয়া সিদ্দিকী

দিয়া সিদ্দিকী একজন বাংলাদেশী তীরন্দাজ। তিনি রোমান সানার সাথে ২০২১ সালের তীরন্দাজী বিশ্বকাপে রিকার্ভ মিশ্র দল বিভাগে রৌপ্যপদক জয় করেছিলেন। যেখানে ফাইনালে বাংলাদেশ নেদারল্যান্ডসের কাছে হেরে যায়। এটি এখনও পর্যন্ত তীরন্দাজি বিশ্বকাপে বাংলাদেশের সেরা ফলাফল। দিয়া সিদ্দিকী ২০০৪ সালের ১৯ ফেব্রুয়ারি নীলফামারী জেলায় জন্মগ্রহণ করেন। ২০২৩ সালে বাংলাদেশের আরেক তারকা আরচার রোমান সানার সঙ্গে তার বিয়ে সম্পন্ন হয়। দিয়া সিদ্দিকী ২০১৯ সালে টঙ্গীতে অনুষ্ঠিত আন্তর্জাতিক সলিডারিটি আর্চারি চ্যাম্পিয়নশিপে রিকার্ভের মেয়েদের এককে সোনা জেতেন। ২০২১ টোকিও অলিম্পিকে বাংলাদেশ আর্চারি দল বাছাইপর্ব পেরিয়ে খেলেছে রিকার্ভ মিশ্র ইভেন্টের চূড়ান্ত পর্বে। এই ইভেন্টে রোমান সানার সঙ্গী ছিলেন দিয়া। বাছাই পেরিয়ে মেয়েদের এককের প্রথম রাউন্ডেও খেলেন তিনি। অলিম্পিকের আগে ২০২১ সালের জুনে সুইজারল্যান্ডে বিশ্বকাপ আর্চারির স্টেজ টুতে রিকার্ভ মিশ্র ইভেন্টে রুপা জেতে বাংলাদেশ। বাংলাদেশের এই অর্জন ছিল দিয়ার সৌজন্যেই। এরপর ঢাকায় এশিয়ান আর্চারি চ্যাম্পিয়নশিপে প্রথমবার পদক জিতে ইতিহাস গড়ে বাংলাদেশ। সেই দলেও ছিলেন দিয়া। ২০২৩ সালে এশিয়া কাপ আর্চারির ওয়ার্ল্ড কাপ র্যাঙ্কিং টুর্নামেন্ট স্টেজ ওয়ানের রিকার্ভ মিশ্র দলগত বিভাগে দিয়া সিদ্দিকী ও হাকিম আহমেদ জুটির সৌজন্যে সোনা জেতে বাংলাদেশ। দিয়া সিদ্দিকী ক্যারিয়ারে বেশকিছু পুরস্কার পেয়েছেন। তার মধ্যে শেখ কামাল জাতীয় ক্রীড়া পরিষদ পুরস্কার-২০২২ এর জাতীয় দলের ক্রিকেটার শরীফুল ইসলামের সঙ্গে যৌথভাবে উদীয়মান ক্রীড়াবিদের পুরস্কার জেতেন দিয়া সিদ্দিকী। ২০২১ সালের তীর-প্রথম আলো বর্ষসেরা নারী ক্রীড়াবিদের পুরস্কারও  জেতেন দিয়া। ২০২২ সালে প্রথমবারের মতো সেরা খেলোয়াড় নির্বাচন করে পুরস্কার দেয় বাংলাদেশ ক্রীড়া শিক্ষা প্রতিষ্ঠান (বিকেএসপি)। সারা দেশের ২১টি ডিসিপ্লিনের ১৫০০ ক্রীড়াবিদের মধ্যে সেরা হয়ে বিকেএসপি ব্লু অ্যাওয়ার্ড জেতেন তিনি।  ক্রীড়া সাংবাদিকদের সংগঠন বিএসপিএ থেকে দেয়া ‘বিএসপিএ স্পোর্টস অ্যাওয়ার্ড-২০২১’ এর বর্ষসেরা আর্চারের সঙ্গে বর্ষসেরা ক্রীড়াবিদের পুরস্কারও জেতেন এই আর্চার। "Diya Siddique"। World Archery (ইংরেজি ভাষায়)। সংগ্রহের তারিখ ২০২১-০৫-২৩।  "Ruman, Diya lose in final"। The Daily Star (ইংরেজি ভাষায়)। ২০২১-০৫-২৩। সংগ্রহের তারিখ ২০২১-০৫-২৩।  "Ellison and Gomboeva win recurve titles at Archery World Cup"। www.insidethegames.biz। ২০২১-০৫-২৩। সংগ্রহের তারিখ ২০২১-০৫-২৩।  "Bangladesh aims for first World Cup gold today"। Dhaka Tribune। ২০২১-০৫-২৩। সংগ্রহের তারিখ ২০২১-০৫-২৩।  "Bangladesh in mixed final of Archery World Cup"। The Daily Star (ইংরেজি ভাষায়)। ২০২১-০৫-২০। সংগ্রহের তারিখ ২০২১-০৫-২৩।  "জীবনেও জুটি বাঁধলেন রোমান–দিয়া"। Prothomalo। ২০২৩-০৭-০৫। সংগ্রহের তারিখ ২০২৪-০৯-২১।  "এশিয়া কাপ আর্চারির ফাইনালে হাকিম–দিয়া"। Prothomalo। ২০২৩-০৩-১৭। সংগ্রহের তারিখ ২০২৪-০৯-২১।  "এশিয়া কাপ আর্চারিতে সোনা জয় বাংলাদেশের"। Prothomalo। ২০২৩-০৩-১৯। সংগ্রহের তারিখ ২০২৪-০৯-২১।  "আর্চারির দিয়া দুর্দান্ত পড়াশোনাতেও, এইচএসসিতে পেলেন জিপিএ–৫"। Prothomalo। ২০২৩-০২-০৮। সংগ্রহের তারিখ ২০২৪-০৯-২১।  "Hakim-Diya win gold in Asia Cup"। The Daily Star (ইংরেজি ভাষায়)। ২০২৩-০৩-১৯। সংগ্রহের তারিখ ২০২৪-০৯-২১।  "Hakim, Diya bring gold for Bangladesh in Asia Cup Archery"। The Business Standard (ইংরেজি ভাষায়)। ২০২৩-০৩-১৯। সংগ্রহের তারিখ ২০২৪-০৯-২১।  "Diya Siddique gets Tokyo Olympics entry"। The Business Standard (ইংরেজি ভাষায়)। ২০২১-০৬-২১। সংগ্রহের তারিখ ২০২৪-০৯-২১।  "দিয়ার আনন্দ, দিয়ার বিস্ময়"। Prothomalo। ২০২৩-০১-০১। সংগ্রহের তারিখ ২০২৪-০৯-২১।  "১৫০০ ক্রীড়াবিদের মধ্যে সেরা দিয়া সিদ্দিকী"। Bangla Tribune। সংগ্রহের তারিখ ২০২৪-০৯-২১।  "বিকেএসপি ব্লু পেলেন দিয়া সিদ্দিকী"। Daily Nayadiganta (নয়া দিগন্ত) : Most Popular Bangla Newspaper। সংগ্রহের তারিখ ২০২৪-০৯-২১।  "জাতীয় ক্রীড়া পুরস্কার পেলেন দিয়া"। alokitobangladesh। সংগ্রহের তারিখ ২০২৪-০৯-২১।  "শেখ কামাল জাতীয় ক্রীড়া পরিষদ পুরস্কারে উচ্ছ্বসিত দিয়া"। banglanews24.com। ২০২২-০৮-০৪। সংগ্রহের তারিখ ২০২৪-০৯-২১।  "Liton, Diya, Baki, Sabira among 11 NSC Awards recipients"। The Daily Star (ইংরেজি ভাষায়)। ২০২২-০৮-০৪। সংগ্রহের তারিখ ২০২৪-০৯-২১।  দিয়া সিদ্দিক ওয়ার্ল্ড আর্চারি ফেডারেশনে